Program plus
Program plus je bio kasnovečernja televizijska kolaž-emisija koga je od 1985. do 1989. Radiotelevizija Zagreb emitirala na programu Prvog kanala jugoslavenske TV-mreže JRT kao dio ljetne programske sheme. Uvedena je kako bi učinila što atraktivnijim i ugodnima boravak stranim turistima, odnosno domaćim turistima u situacijama kada zbog lošeg vremena i drugih razloga nisu mogli izlaziti u klubove i restorane; ljetno emitiranje je također omogućilo da se emitira svakdodnevno, jer domaća publika zbog godišnjih odmora i školskih raspusta nije morala brinuti da će morati rano ustajati.  Program plus se sastojao od igranih, i u manjoj mjeri, dokumentarnih televizijska serija, uglavnom britanske, te u manjoj mjeri australijske, američke i francuske produkcije, pri čemu su se preferirale kraće forme kao što su miniserije ili sitkomi. Najpopularnijima su se pokazale BBC-jeve serije kao Hi-De-Hi! (prikazana pod naslovom Žuta laguna) te Allo! Allo!. Program plus je postigao izuzetnu gledanost, i ubrzo potakao druge TV-studije u Jugoslaviji da pokrenu slične programe koji su se počeli emitirati na JRT u drugim dijelovima godine - pa je tako Radiotelevizija Beograd pokrenula kolaž-program pod naslovom Uvek sa vama, a Televizija Sarajevo kolaž-program pod naslovom Noć i dan. Televizija Titograd pridružila se s noćnim programom Besane noći, a Televizija Novi Sad s Bojama noći.

Jugoslavenske TV-emisije